|  |
| --- |
|  **GRAD BUZET****Upravni odjel za opće poslove, društvene djelatnosti i razvojne projekte** |
| **Izvješće o provedenom savjetovanju s javnošću** |
| Naziv dokumenta | Nacrt prijedloga Odluke o ugostiteljskoj djelatnosti na području Grada Buzeta |
| Razdoblje savjetovanja (početak i završetak) | Od 11. lipnja do 11. srpnja 2018. godine. |
| Način objave savjetovanja | Putem mrežne stranice **e- savjetovanja** Grada Buzeta |
| Predstavnici javnosti koji su dostavili svoja očitovanja | 1. Turističko vijeće TZ Grada Buzeta,2. Udruženje obrtnika Buzet, Ceh ugostitelja i  turističkih djelatnika,3. Marinko Krbavčić |
| Analiza dostavljenih mišljenja, primjedbi i prijedloga | 1. Temeljem članka 9, stavka 2. Zakona o ugostiteljskoj djelatnosti (NN, 85/15 i 121/16) Turističko vijeće Turističke zajednice Grada Buzeta je jednoglasno dalo pozitivno mišljenje na odredbu članka 4. Nacrta prijedloga Odluke o ugostiteljskoj djelatnosti na području Grada Buzeta kojom se predlaže propisivanje radnog vremena ugostiteljskih objekata iz skupine „Restorani“ i „Barovi“, pružajući im mogućnost da petkom, subotom, dan uoči blagdana i blagdanom, ako iza njega ne slijedi radni dan, mogu raditi najkasnije do 01.00 sat, uz provedene mjere zaštite od buke noću, sukladno posebnim propisima. Nacrtom Odluke radno vrijeme ugostiteljskih objekta iz skupina „Catering objekti“ iz članka 2., stavka 2., točke 6. bilo je predloženo do 24,00 sata. Turističko vijeće uputilo je prijedlog za izmjenom koja se odnosi na produljenje radnog vremena navedenih objekata iz skupina „Catering objekti“ iz članka 2., stavka 2., točke 6. Nacrta prijedloga Odluke i to sa 24,00 na 02,00 sata. Upućeni prijedlog prihvaćen je kao utemeljen obzirom je u skladu sa Zakonom te je ugrađen u prijedlog Odluke a predstavničko tijelo propisat će radno vrijeme ovih objekata. 2. Udruženje obrtnika Buzet, Ceh ugostitelja i  turističkih djelatnika nema primjedbi na predloženi Nacrt Odluke te u svojem očitovanju navodi da će svaki ugostitelj u skladu sa svojim internim aktom korigirati radno vrijeme. 3.Odgovori na očitovanje Marinka Krbavčića:- razvrstavanje ugostiteljskih objekata regulirano je Pravilnikom o razvrstavanju i minimalnim uvjetima ugostiteljskih objekata iz skupina „Restorani“, „Barovi“, „Catering objekti“, i „Objekti jednostavnih usluga“, a kako ni odredbe Zakona o ugostiteljskoj djelatnosti (NN, 85/15,121/16) ne sadrže razvrstavanje skupina ugostiteljskih objekata po vrstama u Prijedlog Odluke nije ugrađeno razvrstavanje ugostiteljskim objekata po skupinama.-člankom 3. novog Prijedloga regulirana je udaljenost ugostiteljskog objekta iz skupina „Restorani“ i „Barovi“ koji se nalaze izvan naseljenih područja naselja i koji sukladno zakonu mogu raditi od 00.00-24.00 sata, na način da zračna udaljenost od ugostiteljskog objekta do najbliže građevine koja se koristi za stanovanje iznosi najmanje 100 metara, a iznimno i u slučaju kada se građevina koja se koristi za stanovanje nalazi na udaljenosti manjoj od 100 metara, pod uvjetom da je vlasnik ugostiteljskog objekta ujedno i vlasnik, ili član kućanstva, građevine koja se koristi za stanovanje. Iako je dosadašnjom Odlukom bila propisana udaljenost od 250m, prijedlog od 100m uvršten je obzirom se primjenjuje kao praksa većine ostalih gradova RH;- vezano za reguliranje prostora za usluživanje na otvorenom ugostiteljskih objekata, predstavničko tijelo ima ovlasti samo u pogledu propisivanja radnoga vremena, dok su minimalni uvjeti koje pojedini ugostiteljski moraju ispuniti propisani pravilnicima Ministarstva turizma, a utvrđivanje minimalnih uvjeta u ugostiteljskim objektima u nadležnosti Ureda državne uprave u županiji;-temeljem članka 9., stavka 2. Zakona o ugostiteljskoj djelatnosti (NN, 85/15 121/16) propisano je da predstavničko tijelo može produžiti propisano radno vrijeme ugostiteljskih objekata iz skupina „Restorani“ i „Barovi uz propisivanje uvjeta koji moraju biti ispunjeni za rad ugostiteljskog objekta u produženom vremenu, a uz mišljenje turističkog vijeća turističke zajednice toga područja. Obzirom na prethodno navedene zakonske odredbe, a uzimajući u obzir činjenicu da je radno vrijeme i važećom odlukom bilo regulirano do 01.00 sat petkom, subotom, dan uoči blagdana i blagdanom te je kao takvo zadovoljavalo potrebe naše JLS nije se predlagalo skraćivanje radnog vremena. Na navedeni je prijedlog Turističko vijeće TZ Grada Buzeta jednoglasno dalo pozitivno mišljenje;- uvjeti koji su bili propisani člancima 15., 16. i 17. važeće Odluke o ugostiteljskoj djelatnosti GB nisu uvršteni u prijedlog nove Odluke, obzirom su uređeni drugim aktima; -članak 22. izostavljen je obzirom je on već reguliran i sastavni dio Zakona o ugostiteljskoj djelatnosti (85/15 i 121/16).  |

Izvješće izradila: Helena Šćulac Jerman, viša stručna suradnica za društvene djelatnosti

Koordinator savjetovanja:

Roberta Kalčić Savatović

Buzet, 19. srpnja 2018. godine.